Debutul lui Fortounis la naționala Greciei a venit împotriva Belgiei în februarie 2012, după ce o suspendare obținută la naționala U-21 i-a permis selecționerului Fernando Santos să-l convoace pe talentatul jucător al lui Kaiserslautern la naționala mare. Arătând destulă maturitate în meciul cu belgienii, Fortounis a fost de asemenea testat împotriva Sloveniei și Armeniei în ultimele două meciuri ale Greciei înainte de UEFA Euro 2012. Meciurile bune făcute pe flancul stâng în meciurile Greciei i-au permis lui Fortounis să formeze o legătură puternică cu Giorgos Karagounis și José Holebas în partea stângă; formând astfel un trio bun, îmbunătățind în același timp atacul și jocul de tranziție al Greciei. În cele din urmă a fost inclus în lotul Greciei pentru Euro 2012.